PATVIRTINTA

Alytaus Jotvingių gimnazijos

direktoriaus 2024 m. sausio 22 d.

įsakymu Nr. V1-12

**MOKINIŲ MAITINIMO ALYTAUS JOTVINGIŲ**

**GIMNAZIJOJE TVARKOS APRAŠAS**

**I. BENDROSIOS NUOSTATOS**

1. Mokinių maitinimo Alytaus Jotvingių gimnazijoje (toliau – gimnazija) tvarkos aprašas (toliau – aprašas) reglamentuoja mokinių, besimokančių gimnazijoje, maitinimo tvarką ir reikalavimus.

2. Apraše vartojamos sąvokos suprantamos taip, kaip jos apibrėžtos kituose Lietuvos Respublikos teisės aktuose.

**II. MAITINIMO ORGANIZAVIMAS**

3. Maitinimo paslaugas gimnazijoje teikia maitinimo paslaugų teikėjas, parinktas Lietuvos Respublikos viešųjų pirkimų ir kitų teisės aktų numatyta tvarka.

4. Maitinimo paslaugų teikėjas atsako už paslaugų kokybę pagal teisės aktų numatytą tvarką.

5. Maitinimo rūšys:

5.1. nemokamas maitinimas (pusryčiai, pietūs ar sausas davinys);

5.2. mokamas maitinimas (pietūs, šilti ir šalti užkandžiai);

5.3. mokinių, dalyvaujančių vasaros poilsio ar užimtumo stovyklose, nemokamas maitinimas.

6. Nemokamas mokinių maitinimas:

6.1. skiriamas mokiniams Lietuvos Respublikos socialinės paramos įstatymo numatyta tvarka ir finansuojamas iš valstybės biudžeto specialiosios tikslinės dotacijos savivaldybių biudžetams;

6.2. nemokamas maitinimas skiriamas nuo mokslo metų pradžios (arba nuo informacijos apie priimtą sprendimą dėl socialinės paramos skyrimo mokiniui patalpinimo SPIS sistemoje ar jos gavimo mokykloje kitos dienos) iki mokslo metų pabaigos (įskaitant egzaminų laikotarpį) arba iki mokinio išvykimo mokytis į kitą švietimo įstaigą;

6.3. už mokinių nemokamo maitinimo organizavimą atsakinga socialinė pedagogė;

6.4. socialinė pedagogė kiekvieną darbo dieną tikrina duomenis informacinėje sistemoje (SPIS) apie mokiniui skirtą nemokamą maitinimą;

6.5. gavusi duomenis apie mokiniui skirtą nemokamą maitinimą, socialinė pedagogė asmeniškai informuoja: mokinio klasės vadovą, perduodama mokiniui skirtą nemokamo maitinimo taloną, bei maitinimo paslaugų teikėją, nurodydama nemokamą maitinimą gavusių asmenų skaičių ir maitinimo rūšį;

6.6. mokiniui pakeitus mokyklą, socialinė pedagogė, ne vėliau kaip kitą darbo dieną po mokyklos pakeitimo dienos, raštu informuoja Socialinės paramos skyrių, nurodant mokinio vardą, pavardę, naują mokyklą bei mokiniui nustatytą teisę gauti nemokamą maitinimą;

6.7. mokiniui, pakeitus mokyklą, nemokamas maitinimas naujoje mokykloje pradedamas teikti nuo pirmos mokymosi dienos.

6.8. maitinimo apskaitos dokumentai pateikiami į buhalteriją.

6.9. mokiniams vietoj maitinimo pinigai neišmokami.

6.10. maitinimas gali būti organizuojamas išduodant maisto davinius, kai mokinio nėra kontaktinėse pamokose dėl pateisinamų priežasčių (išskyrus tuos atvejus, kai mokinys gydosi ligoninėje ar sanatorijoje):

6.10.1. maisto davinio kaina atitinka nemokamam maitinimui skirtą pinigų sumą;

6.10.2. dėl maisto davinio pareiškėjas kreipiasi į socialinę pedagogę. Socialinė pedagogė, įsitikinusi, kad mokinio nebuvo dėl pateisinamos priežasties, suskaičiuoja jo praleistas mokymosi dienas ir kreipiasi dėl maisto davinio į maitinimo tiekėją;

6.10.3. dalijant maisto davinius dalyvauja maitinimo paslaugos tiekėjo atstovas, socialinis pedagogas.

6.11. mokiniui, turinčiam teisę gauti nemokamą maitinimą, nemokami pietūs (pusryčiai), kai mokinio nėra pamokose dėl pateisinamų priežasčių, mokiniui atiduodami iškart atėjus į gimnaziją (išskyrus tuos atvejus, kai mokinys gydosi ligoninėje ar sanatorijoje).

6.12. ekstremaliosios situacijos, ekstremaliojo įvykio ir (ar) karantino metu nemokamas maitinimas organizuojamas vadovaujantis Lietuvos Respublikos socialinės apsaugos ir darbo ministerijos bei Lietuvos Respublikos švietimo, mokslo ir sporto ministerijos pateiktomis mokinių nemokamo maitinimo organizavimo ekstremaliosios situacijos, ekstremaliojo įvykio ir (ar) karantino metu metodinėmis rekomendacijomis.

6.13. mokiniai, atėję valgyti, parodo taloną valgyklos darbuotojai ir pasižymi prie savo pavardės valgančiųjų sąraše, kuris sudaromas kiekvienai savaitei.

6.14. nemokami pietūs gimnazijoje organizuojami mokslo metų (ugdymo) dienomis.

6.15. duomenis apie mokiniams teikiamą nemokamą maitinimą registruoja socialinė pedagogė, pildydama internetinį mokinių nemokamo maitinimo registravimo žurnalą (SPIS). Per praėjusį mėnesį suteikto maitinimo duomenys žurnale (SPIS) užpildomi ne vėliau kaip iki kito mėnesio 5 dienos.

7. Mokamas mokinių maitinimas:

7.1. mokinių maitinimas organizuojamas valgykloje, laikantis nustatytų maisto saugos, kokybės ir maisto tvarkymo reikalavimų bei sudarant sąlygas kiekvienam mokiniui gauti šilto maisto;

7.2. visi pietų metu patiekiami patiekalai nurodomi dienos valgiaraštyje.

8. Už paslaugas galima apmokėti grynaisiais pinigais arba banko kortele.

**III. BAIGIAMOSIOS NUOSTATOS**

9. Visuomenės sveikatos priežiūros specialistas prižiūri maitinimo organizavimo atitiktį Vaikų maitinimo organizavimo tvarkos apraše nustatytiems reikalavimams.

10. Maitinimo organizavimą gimnazijoje koordinuoja gimnazijos direktorius.

\_\_\_\_\_\_\_\_\_\_\_\_\_\_\_\_\_\_\_\_\_\_